
RAPORT DE SPECIALITATE
privind aprobarea participării Municipiului Timişoara la evenimentul aniversar
organizat la Karlsruhe în Germania, dedicat  împlinirii a 30 de ani de la semnarea acordului de înfrăţire dintre orașe, și alocarea sumei de 35.200 lei de la bugetul local în vederea participării la eveniment


Având în vedere Referatul de aprobare nr. SC2022-9544/19.04.2022 al Primarului Municipiului Timişoara şi Proiectul de hotărâre privind aprobarea participării Municipiului Timişoara la evenimentul aniversar organizat la Karlsruhe în Germania, dedicat  împlinirii a 30 de ani de la semnarea acordului de înfrăţire dintre orașe, și alocarea sumei de 35.200 lei de la bugetul local în vederea participării la eveniment, facem următoarele precizări:
În anul 2022 se împlinesc 30 de ani de la semnarea Acordului de înfrăţire dintre municipiul Timişoara și oraşul Karlsruhe din Germania. Cu această ocazie atât oraşul Karlsruhe cât şi municipiul Timişoara intenţionează sărbătorirea aniversării prin organizarea unor evenimente care vor implica desfăşurarea unor acţiuni aniversare şi culturale – ceremonii aniversare, expoziţii de artă, concerte, schimburi de experiență pe diverse teme de interes pentru orașe etc., menite să marcheze şi să sublinieze importanţa colaborării dintre cele două oraşe.
Evenimentul aniversar organizat la Karlsruhe urmează să aibă loc în luna mai 2022, iar evenimentul aniversar organizat la Timişoara în a doua jumătate a anului 2022.
În cadrul evenimentului aniversar care va avea loc la Karlsruhe în perioada 6-9 mai 2022 vor fi organizate o ceremonie aniversară, expoziţii de artă, concerte, diverse întâlniri cu reprezentanţi ai oraşului Karlsruhe etc. 
De asemenea, concomitent cu evenimentul aniversar, în perioada 5-7 mai 2022, sunt planificate vizite de lucru și schimburi de experiență între experți ai celor două administrații în cadrul a două târguri: RecyclingAKTlV (târg demonstrativ pentru eliminarea deșeurilor și reciclare) și TiefbauLlVE (târg demonstrativ pentru construcții de străzi și inginerie civilă).
În vederea participării la evenimentele organizate de oraşul Karlsruhe propunem participarea în perioda 4-9 mai 2022  a unei delegaţii compuse din 10 reprezentanţi ai municipiului Timişoara, după cum urmează: 
· dl. Dominic Fritz, Primarul Municipiului Timișoara;
· reprezentant al conducerii Primăriei – viceprimarul/administratorul public; 
· 2 consilieri locali, nominalizați de către Consiliul Local;
· reprezentanți al Serviciului Cooperare Internațională, Interculturală și Economică din cadrul Primăriei;
· reprezentați ai Centrului de Proiecte al Municipiului Timișoara;
· reprezentanți ai departamentelor tehnice ale Primăriei.
Menţionăm că Primăria oraşului Karlsruhe va asigura cazarea şi masa pentru membrii delegaţiei pe durata şederii la Karlsruhe, iar Municipiul Timişoara va suporta costurile ocazionate de transportul delegaţiei, diurne, asigurări de călătorie, achiziţia de cadouri și materiale de promovare şi alte cheltuieli necesare participării la eveniment.

Pentru pentru acoperirea cheltuielilor necesare participării la evenimentul aniversar organizat la Karlsruhe, s-a estimat că va fi necesară suma de 35.200 lei, după cum urmează:
· transport: 25.000 lei;
· diurnă: 4.500 lei
· asigurare de călătorie: 1.000 lei;
· cadouri și materiale de promovare: 3.000 lei;
· alte cheltuieli neprevăzute (5%): aprox. 1.700 lei.
Cheltuielile de deplasare vor fi efectuate în conformitate cu prevederile Hotărârii nr. 518 din 10 iulie 1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, actualizată.
 În baza prevederilor Legii nr. 273/2006 privind finanţele publice locale, cu modificările şi completările ulterioare, și în conformitate cu  prevederile art. 89 alin. 14 și art. 129 alin. 2 lit. e), alin. 4 lit. a) şi alin. 9 lit. a), b) și c) din Ordonanța de urgență nr. 57/3 iulie 2019 privind Codul administrativ, propunem aprobarea participării Municipiului Timişoara la evenimentul aniversar organizat la Karlsruhe în Germania, dedicat  împlinirii a 30 de ani de la semnarea acordului de înfrăţire dintre orașe, și alocarea sumei de 35.200 lei de la bugetul local pentru acoperirea cheltuielilor implicate de participarea Municipiului Timişoara la eveniment.
Menționăm că suma este prevăzută în bugetul local la cap. 67.02.50.20.30.30 „Alte cheltuieli cu bunuri şi servicii” și a fost aprobată prin HCL nr. 60/01.03.2022.
Având în vedere prevederile legale expuse anterior, apreciem că proiectul de hotărâre privind aprobarea participării Municipiului Timişoara la evenimentul aniversar organizat la Karlsruhe în Germania, dedicat  împlinirii a 30 de ani de la semnarea acordului de înfrăţire dintre orașe, și alocarea sumei de 35.200 lei de la bugetul local în vederea participării la eveniment îndeplineşte condiţiile pentru a fi supus dezbaterii şi aprobării plenului Consiliului Local. 
	



Consilier
Diana Donawell

